CELEX: C2006/036/52
Language: fi
Date: 2006-02-11 00:00:00
Title: Asia C-443/05 P: Common Market Fertilizers SA:n (CMF)  14.12.2005  tekemä valitus Euroopan yhteisöjen ensimmäisen oikeusasteen tuomioistuimen (laajennettu ensimmäinen jaosto) yhdistetyissä asioissa T-134/03 ja T-135/03, Common Market Fertilizers SA (CMF) vastaan Euroopan yhteisöjen komissio,  27.9.2005  antamasta tuomiosta

11.2.2006   
            
            
               FI
            
            
               Euroopan unionin virallinen lehti
            
            
               C 36/26
            
         Common Market Fertilizers SA:n (CMF) 14.12.2005 tekemä valitus Euroopan yhteisöjen ensimmäisen oikeusasteen tuomioistuimen (laajennettu ensimmäinen jaosto) yhdistetyissä asioissa T-134/03 ja T-135/03, Common Market Fertilizers SA (CMF) vastaan Euroopan yhteisöjen komissio, 27.9.2005 antamasta tuomiosta
   (Asia C-443/05 P)
   (2006/C 36/52)
   Oikeudenkäyntikieli: ranska
   Common Market Fertilizers SA (CMF) on valittanut 14.12.2005 Euroopan yhteisöjen tuomioistuimeen Euroopan yhteisöjen ensimmäisen oikeusasteen tuomioistuimen (laajennettu ensimmäinen jaosto) yhdistetyissä asioissa T-134/03 ja T-135/03, Common Market Fertilizers SA:n (CMF) vastaan Euroopan yhteisöjen komissio, 27.9.2005 antamasta tuomiosta. Valittajan edustajina ovat asianajaja A. Sutton ja asianajaja N. Flandin.
   Valittaja vaatii, että yhteisöjen tuomioistuin
   
               —
            
            
               kumoaa riitautetun tuomion kokonaisuudessaan
            
         
               —
            
            
               hyväksyy kokonaisuudessaan kantajan ensimmäisen oikeusasteen tuomioistuimessa esittämät vaatimukset
            
         
               —
            
            
               velvoittaa komission korvaamaan oikeudenkäyntikulut sekä valituksen että ensimmäisen oikeusasteen tuomioistuimen käsittelyn osalta
            
         Oikeudelliset perusteet ja pääasialliset perustelut:
   Kantaja vetoaa kumoamiskanteensa tueksi neljään ensimmäisen oikeusasteen tuomioistuimen tekemään oikeudelliseen virheeseen, jotka ovat seuraavat:
   
               —
            
            
               asiaa koskevat oikeussäännöt on esitetty puutteellisesti, mistä on seurannut asetuksen N:o 3319/94 (1) erityistullin käyttöönoton edellytysten virheellinen tulkinta ja neuvoa-antavan komitean luonteen oikeudellisesti virheellinen tulkinta
            
         
               —
            
            
               tosiseikat on esitetty puutteellisesti, mistä on seurannut niiden vääristely ja asetuksen N:o 3319/94 virheellinen soveltaminen siltä osin, katsotaanko kyseessä olevan epäsuora laskutus
            
         
               —
            
            
               yhteisön tullikoodeksin (2) 239 artiklan mukaisia edellytyksiä on tulkittu oikeudellisesti virheellisesti, erityisesti ilmeisen laiminlyönnin puuttumista koskevan edellytyksen osalta.
            
         
      (1)  Lopullisen polkumyyntitullin käyttöön ottamisesta Bulgariasta ja Puolasta peräisin olevan tästä tullista vapauttamattomien yhtiöiden viemän virtsa-aineen (urean) ja ammoniumnitraatin liuosseoksen tuonnissa ja väliaikaisen tullin vakuutena olleiden määrien lopullisesta kantamisesta 22 päivänä joulukuuta 1994 annettu neuvoston asetus (EY) N:o 3319/94 (EYVL L 350, s. 20).
   
      (2)  Yhteisön tullikoodeksista 12 päivänä lokakuuta 1992 annettu neuvoston asetus (ETY) N:o 2913/92 (EYVL L 302, s. 1).